o
Derek Prince
Vartija, kauanko yötä vielä on? Osa 2
Seuraavassa jakeessa puhuu Jeesus:
"Minä tulen pian ja tullessani minä tuon jokaiselle palkan,
maksan kullekin hänen tekojensa mukaan."
Tämä tapahtuu heti Herran tulon jälkeen.
Vanhurskaat tulevat yhä vanhurskaammiksi ja
pahat yhä pahemmiksi. Eikö tässä selvästi näin opeteta?
Näillä esimerkeillä olen pyrkinyt osoittamaan, että
läpi Raamatun sanoma kuuluu:
Aikojen lopussa pahat tulevat pahemmiksi ja
vanhurskaat vanhurskaammiksi.
Valo kirkastuu, mutta pimeys syvenee.
On virhe puhua vain pimeydestä ja sanoa, että
kaikki käy vain pimeämmäksi.
On myös väärin puhua vain valosta ja sanoa, että
kaikki muuttuu valoisammaksi ja kaikki on hyvin, tilanne on hallinnassa.
Ei noin! On vain yksi henkilö, joka saa tilanteen hallintaan.
Hänen nimensä on Jeesus.
Me tarvitsemme Häntä kipeästi, veljet ja sisaret.
Eräs ystäväni, pappiskollegani, sanoi:
"Seurakunnan asenne Jeesuksen tuloon on
melkein kuin ihmiset sanoisivat: Kiva kun tulit takaisin!"
Veljet ja sisaret, me tarvitsemme Häntä epätoivoisesti, kun Hän tulee.
Jos meillä on morsiamen sydän, niin
me kaipaamme Häntä sanomattoman intohimoisesti.
Jokainen, joka suhtautuu välinpitämättömästi Herran tuloon,
tuskin kelpaa morsiameksi.
Jos tunnet itsesi vähänkin haaleaksi, niin rohkaisen sinua.
Alkaa tapahtua sellaista, mikä saa sinut toivomaan
palavasti Herran paluuta. Kun sellaista alkaa tapahtua, niin
ymmärrät, että tarvitset sitä toivoa.
Jumalalla on keinonsa saada meidät paikalle, jossa
ymmärrämme tarvitsevamme Häntä.
Moniko voi nostaa kätensä ja sanoa, että näin on?
En usko sankaruuteen yli Raamatun. Tämä on minun käsitykseni:
Jeesus tulee käsittelemään antikristuksen.
Annan mielelläni Hänen tehdä sen.
Tule Herra Jeesus, me tarvitsemme Sinua!
Tämä on vasta alkua, sillä paljon muuta on tapahtuva
ennen kuin tajuamme kuinka kovasti me tarvitsemme Häntä.
Jatkan vähän tarkemmalla kuvauksella
helluntaista Pyhän Hengen vuodatuksena
ja saatanallisesta helluntaista,
joka tarkoittaa demonisten voimien vuodattamista.
Näen näidenkin tapahtuvan rinta rinnan.
Luon ensin katsauksen Pyhän Hengen vuodattamiseen,
jonka ennustetaan tapahtuvan viimeisinä päivinä.
Apt 2: ssa on Pietarin helluntaipuhe, jossa hän lainaa Joelia.
Mielestäni on selvää, että Pyhän Hengen vuodattaminen,
Hengen aikaansaamat yliluonnolliset ilmentymät, jatkuvat Herran tuloon asti.
Ei ole pienintäkään vihjettä siitä, että Pyhä Henki vetäytyisi vaan
pikemminkin Hengen ilmentymät tulevat lisääntymään.
Pietari sanoo näin, Apt 2:16: "Tämä on sitä, mikä
profeetta Joelin suulla on ilmoitettu: Viimeisinä päivinä, sanoo Jumala,
Minä vuodatan Henkeni kaikkiin ihmisiin.
Teidän poikanne ja tyttärenne profetoivat,
nuorukaiset näkevät näkyjä ja vanhukset ennusunia."
Moniko tietää, että näin tapahtuu jo nyt kaikkialla maailmassa.
"Näin teen: palvelijoihini ja palvelijattariini
Minä vuodatan Henkeni niinä päivinä, ja he profetoivat.
Minä näytän ihmeitä ylhäällä taivaalla,
merkkejä alhaalla maan päällä: verta, tulta ja suitsevaa savua."
Tällaista ei tapahtunut helluntaipäivänä.
Pietari näkee lopun aikoihin.
"Aurinko pimenee, kuu värjäytyy vereen, ennen kuin
koittaa Herran päivä, suuri ja häikäisevä.
Mutta joka huutaa avukseen Herran nimeä, se pelastuu."
Pietari tulkitsee Joelin kuvaamaa Pyhän Hengen vuodatusta, joka
alkoi helluntaipäivänä, mutta joka ilmeisesti kasvaa huippuunsa
aikojen lopussa juuri ennen suurta ja häikäisevää Herran päivää.
Jaakobin kirjeessä on samansisältöinen teksti. Jak 5:7-8:
"Olkaa siis kärsivällisiä, veljet, Herran tuloon asti."
Alkutekstin kreikan sana "parousia", tarkoitta Herran tuloa kunniassaan.
"Olkaa siis kärsivällisiä, veljet, Herran tuloon asti.
Niin maamieskin: kärsivällisesti hän odottaa maan kallista hedelmää
kevään ja syksyn sadonkorjuuseen asti.
Olkaa tekin kärsivällisiä ja rohkaiskaa mielenne, sillä
Herran tulo (parousia) on lähellä."
On selvää, että maailma loppuu, niin kuin Jeesus kuvaa,
suureen sadonkorjuuseen.
Israelilainen viljelijä odottaa kärsivällisesti sadonkorjuuta, mutta
ennen sitä on saatava sadetta kaksi kertaa.
Ensin alkutalvella ja sitten lopputalvella.
Kumpikin sade on sadolle tärkeä.
Ensimmäinen sade pehmentää maan kuukausien kuivuudesta, sillä
Israelissa ei sada lainkaan kesällä.
Huhti-lokakuussa ei normaalisti sada ollenkaan paitsi joskus syyskuussa.
Maa halkeilee ja kovettuu. Viljelytöihin ei voi ryhtyä ennen kuin
ensimmäinen sade on pehmentänyt maan.
Talvikuukausina sataa ajoittain hajanaisesti
aina lopputalven pääsateeseen ja sadonkorjuun kynnykselle asti.
Tämä toinen on vuoden runsain sade.
Vettä saadaan koko maahan ja siemenet alkavat itää.
Sadon onnistumiseksi tarvitaan siis kahdet sateet.
Läpi Raamatun 5.Mos 11:stä lähtien puhutaan sateesta sadon antajana.
Jaakob puhuu tästä hengellisessä mielessä.
Hän sanoo, että Jumala odottaa satoa samoin kuin viljelijä.
Satoa ei voi kuitenkaan korjata ennen kuin
alku- ja lopputalven sateet ovat tulleet.
Jaakob vertaa Herran tuloa sateisiin ja korjuuseen.
Myöhempi sade mahdollistaa sadonkorjuun,
mikä tarkoittaa lopun aikoja, joka päättyy Herran tuloon.
Tämä on nähdäkseni toteutunut selvästi kirkkohistoriassa.
En ole kirkkohistorioitsija, mutta mielestäni maata pehmittävä sade
lankesi UT:n seurakuntaan. Sadetta saatiin koko seurakuntaan.
Kaikki kristityt kokivat Pyhän Hengen täyteyden.
He eivät tunteneet muuta kristillisyyttä kuin Hengellä täyttymisen.
Sitten kevätsade lakkasi ja maa kuivui.
Ajoittaisia sateita tuli hajanaisesti.
Jokaisella vuosisadalla kirkkohistoriassa
alkuseurakunnasta nykyaikaan
Jumalan Pyhä Henki on toiminut jossain.
Korjuuta edeltävää sadetta ei ole vielä tullut.
Päivämäärien antaminen on vaarallista, mutta
ehkä 1900-luvun ensimmäisenä päivänä toinen sade alkoi.
Nimittäin Topekassa, Kansasissa toimi raamattukoulu,
jota johti mies nimeltä Parham. Vuosisadan ensimmäisenä päivänä
eräs koulun naisopiskelija meni johtajan puheille ja pyysi:
"Laittaisitteko kätenne päälleni, otta saisin Pyhän Hengen
niin kuin tapahtui Apostolien teoissa."
Johtaja ei uskonut siihen, mutta tytön mieliksi
hän pani kätensä tämän päälle ja tyttö alkoi puhua kielillä.
Tästä syntyi helluntailiike.
Siitä alkoi Azuzakadun liike, Los Angelesissa ja
siitä tuli maailmanlaajuinen.
Jälkimmäinen sade on maailman- laajuinen Pyhän Hengen vuodatus.
Emme ole vielä nähneet kaikkea, mutta Jumala sanoi,
että Hän vuodattaa Henkensä kaiken lihan ylle.
Ruth ja minä olemme syvästi huolissamme
Lähi-idästä ja Pohjois-Afrikasta. Niitä asuttavat monet kansat, jotka
eivät ole saaneet syyssadetta, eivät koskaan pisaraakaan.
Loppu ei voi tulla ennen kuin syyssade on kastellut nämäkin kansat.
Se aika on pian käsillä.
Haluaisin jakaa teille suosikkijakeitani Raamatusta.
Jeremia 5: 23-24.
Jeremia kirjoittaa aikansa israelilaisista näin:
"Tällä kansalla on tottelematon ja kapinallinen sydän.
Kaikki ovat luopuneet minusta ja lähteneet omille teilleen.
Eivät he ajattele: Me pelkäämme ja tottelemme Herraa, Jumalaamme.
Hän antaa meille sateen oikeaan aikaan,
niin kevätsateen kuin syyssateenkin.
Hän huolehtii siitä, että sato kypsyy korjattavaksi joka vuosi ajallaan."
Eräs merkki itsepäisestä ja kapinallisesta sydämestä on se, että
ihmiset eivät käsitä, että Jumala antaa syyssateen.
Itsepäisiä ja kapinallisia on yhä monta Jumalan kansassa.
He paljastavat ominaisuutensa kieltäytymällä tunnustamasta
syyssateen vuodatusta.
Jeremia jatkaa sanomalla, että Jumala antaa kevät- ja syyssateen ajallaan,
ja että Hän huolehtii myös siitä, että sato kypsyy korjattavaksi ajallaan.
Mitä varten sade annetaan? Satoa varten.
Tämä on minulle niin siunattu ajatus.
Oletteko milloinkaan menneet ravintolaan ja
halunneet istua mukavaan ikkunapöytään?
Astelet kohti haluamaasi pöytää, mutta sillä on pieni lappu,
jossa lukee: mitä? Varattu, etkä saa sitä pöytää.
Samoin Jumala on varannut tietyt viikot sadonkorjuuta varten.
Saatana haluaisi peruuttaa nuo viikot.
Se haluaisi ottaa vallan, mutta Jumala sanoo:
varattu, kunnes sato on korjattu, saatana, et voi tehdä mitä haluat.
Maailmassa on valtava määrä uskomattoman pahoja ja
vahvoja voimia, jotka haluaisivat hävittää Jumalan kansan.
Mutta Jumala sanoo: varattu.
Minä annan syyssateen sadonkorjuuta varten.
Ne, jotka täyttyvät Pyhällä Hengellä, eivät pidä siitä ääntä.
Miksi sait Pyhän Hengen? Mitä varten?
Sadonkorjuuta varten. Oletko sinä korjaamassa satoa?
Kiinnostaako se sinua? On kahdenlaisia ihmisiä,
kutsutaanpa heitä helluntailaisiksi tai karismaatikoiksi, jotka
ymmärtävät miksi Jumala on antanut heille Pyhän Hengen ja
niitä, jotka eivät sitä tajua.
Ne, jotka eivät tajua Pyhän Hengen tarkoitusta,
muodostavat pieniä "siunaa-minua-kerhoja",
sunnuntaisin he rukoilevat kivoja rukouksia ja kotiin lähtiessä sanovat:
siunausta veli, tavataan taas ensi sunnuntaina.
Ei tämä ole Jumalan tarkoitus.
Sitten on ihmisiä, ehkä lahjattomampia, mutta
he ovat ymmärtäneet, miksi Pyhä Henki annettiin.
He ovat korjaamassa satoa ja muuttamassa maailmaa.
Kaikkien helluntailaisten ja karismaatikkojen on
tehtävä selväksi ymmärtävätkö he, miksi Jumala antaa sateen.
Sade on sadonkorjuuta varten.
Jos et ole mukana sadonkorjuussa, mutta olet saanut sadetta,
et toteuta Jumalan tarkoitusta.
Katsotaanpa sateen tarkoitusta, Ilm 19: 7-8, joissa kuvataan
Jumalan lopullista tarkoitusta saada morsian Pojalleen:
"Iloitkaamme ja riemuitkaamme, antakaamme Hänelle kunnia!
Nyt on tullut Karitsan häiden aika. Hänen morsiamensa on valmiina,
hänen ylleen on puettu hääpuku, hohtavan valkea pellavapuku.
Se pellavapuku tarkoittaa pyhien vanhurskaita tekoja."
Palaamme tähän myöhemmin,
mutta tästä näemme, mikä on syyssateen tulos.
Se on seurakunta, joka on kaunistettu ja kirkastettu sulhasta varten.
Vilkaistaanpa pikaisesti toisenlaista helluntaita, saatanallista helluntaita.
Käytän sanaa helluntai kuvaannollisesti.
Katsotaan 2 Tes 2:1-4:
2 Tes 2:1-4
"Otamme nyt puheeksi Herramme Jeesuksen Kristuksen
tulemisen (parousia) ja sen, että meidät kootaan Hänen luokseen.
Me pyydämme, veljet, ettette heti menetä malttianne ja säikähdä,
jos joku vedoten Hengen ilmoitukseen tai
muka meidän puheeseemme tai kirjeeseemme väittää, että
Herran päivä on jo käsillä."
Jo tuolloin jotkut opettivat, että Herran päivä oli jo käsillä.
Paavali sanoo, ettei se ole mahdollista ja perustelee miksi:
"Älkää antako kenenkään millään tavoin johtaa itseänne harhaa.
Ennen tuota päivää näet tapahtuu uskosta luopuminen ja
ilmaantuu itse laittomuus ihmishahmossa,
kadotuksen ihminen.
Hän, vastustaja, korottaa itsensä kaiken jumalana pidetyn yläpuolelle,
asettuu itse istumaan Jumalan temppeliin ja julistaa olevansa Jumala."
Paavali sanoo selvästi, ettei loppu tule ennen kuin ilmaantuu itse
laittomuus ihmishahmossa, kadotuksen ihminen,
villipeto, jota kutsumme antikristukseksi. Sillä on neljä nimeä.
Sanon ne vielä: laittomuus, kadotuksen ihminen, antikristus, villipeto.
Se ei kuitenkaan ilmaannu ennen kuin tapahtuu uskosta luopuminen.
Kreikan sana, joka on käännetty "uskosta luopuminen", on apostasia.
Moniko tuntee sen merkityksen?
Se tarkoittaa ehdoin tahdoin luopumista totuudesta.
Niin kauan kuin seurakunta pysyy uskollisena totuudelle,
se muodostaa muurin, jonka läpi antikristus ei pääse.
Sen on ensin saatava murrettua muuri, josta se pääsee sisään.
Seurakunnan muuri murtuu, jos se luopuu totuudesta.
Sama sana on vain kerran muualla Raamatussa, Apt 21:21, jossa
Jaakob sanoo Paavalille, että sinä opetat luopumaan Mooseksen laista.
Sanaa käytetään aina uskosta puhuttaessa.
Uskosta luopumisen on siis seurakunnassa tapahduttava,
luopuminen ehdoin tahdoin totuudesta, ennen kuin antikristus paljastuu.
Luopumus on parhaillaan käynnissä.
Kautta kirkkohistorian on ollut pahoja pappeja, paaveja ja kirkonmiehiä.
Nautinnonhaluisia, moraalittomia, himoitsevia, monenlaista pahuutta,
joskin he eivät ole kieltäneet kirkon perustotuutta,
jonka pohjalta he ovat päässeet asemaansa.
He eivät ole kieltäneet Jeesuksen neitseellistä syntymää,
Jeesuksen jumaluutta, Hänen ruumiinsa ylösnousemista
ja Hänen astumistaan taivaaseen.
Mutta nykyisin, viime vuosisadan lopulta, alkaen Saksasta,
kristinuskon perustotuuksia on alettu systemaattisesti kieltää,
mikä on levinnyt koko maailmaan ja saastuttanut kaikkia kirkkoja.
Ajattelen niin, että Raamatun totuuden kieltäminen
Saksan kirkossa avasi tien Hitlerille.
Raamatun totuuden murtuminen, kirkon luopuminen totuudesta,
avaa tien jollekin suunnattomasti pahemmalle kuin Hitler,
antikristukselle.
Totuudesta luopumiseen liittyvä naisasialiike,
joka on aktiivinen seurakunnissa,
ei kutsu Jumalaa Isäksi eikä Jeesusta Pojaksi.
He eivät tunnusta mitään suurta Raamatun keskeistä totuutta.
En ota tästä pulttia, koska se osoittaa, että Raamattu on totta.
Raamattu sanoo, että näin tapahtuu ja nyt sen näemme.
En tuhlaa aikaa käsien vääntelemiseen totuuden kieltämisen takia vaan
pyrin olemaan realisti ja kysymään mitä tämä merkitsee?
Mitä se meille kertoo? Mitä on tulossa?
Vastaus on, että antikristus on jo kynnyksellä.
Tämä on minun mielipiteeni.
Selitän sanaa "anti". Antikristus, antimessias.
Kristus on kreikkaa ja tarkoittaa Messias.
Sanalla "anti" on kreikassa kaksi merkitystä: vastaan ja jonkun sijasta.
Niinpä antikristuksen henki toimii kahdessa vaiheessa.
Ensin se poistaa todellisen Kristuksen Hänen seurakunnastaan,
mutta ei tässä kyllin. Toisessa vaiheessa väärä kristus
syrjäyttää oikean Kristuksen ja ottaa Hänen paikkansa.
Siellä missä Jeesusta ei Hänen omassa seurakunnassaan kunnioiteta
ja systemaattisesti hyljeksitään, veljet ja sisaret, se ei ole vielä loppu.
Se on vasta vaihe yksi.
Vaihe kaksi on se, kun joku toinen eli antikristus syrjäyttää Jeesuksen.
Olen puhunut tämän, koska olen tekemisissä Lähi-idän kanssa
ja olen taustaltani Euroopasta.
On vain yksi tekijä, joka estää
juutalaisuutta, islamia ja kristinuskoa muodostumasta maailman uskonnoksi.
Se tekijä on Jeesus.
Jos voisimme syrjäyttää tuon hankalan historiallisen henkilön,
Jeesuksen, nuo uskonnot yhdistyisivät.
Jerusalemissa puhutaan kolmesta yksijumalisesta maailman uskonnosta.
Uskokaa, kun sanon, että monet voimat tekevät rajusti töitä
syrjäyttääkseen Jeesuksen.
Meillä oli ystäviä metodistikirkosta USA:ssa.
Kyseessä olisi voinut olla mikä tahansa kirkko;
tämä ei ole metodistien mollaamista.
He sanoivat, että meidän kirkossamme voi puhua Buddhasta,
Platonista tai Martin Luther Kingistä eikä kukaan siitä loukkaannu.
Jos puhut Jeesuskseta, niin kaikki tuohtuvat. Mikä henki tämä on?
Antikristuksen henki.
1 Joh 2:19 sanoo antikristuksesta:
"He ovat lähtöisin meidän joukostamme, mutta
he eivät olleet meidän joukkoamme.
Jos he olisivat kuuluneet meihin, he olisivat pysyneet keskuudessamme.
Mutta täytyihän käydä ilmi, etteivät kaikki kuulu meihin."
Antikristus alkaa toimia seurakunnassa.
Häntä kutsutaan kadotuksen ihmiseksi.
UT:ssa on yksi ainoa toinen, jota kutsutaan kadotuksen ihmiseksi.
Kuka? Judas. Hän oli väärä apostoli, totuudesta luopunut.
Pohjimmiltaan on selvä mitä voimme odottaa.
Katsotaan kahta Raamatun kohtaa aiheesta, jota kutsun
saatanalliseksi helluntaiksi.
1 Tim 4 kertoo erityisesti lopun ajoista.
Jae 1:"Pyhä Henki sanoo selvästi, että viimeisinä aikoina
jotkut luopuvat uskosta..." Mistä uskosta? Kristinuskosta.
Et voi luopua uskosta, jos et ole koskaan ollut uskossa.
"... ja alkavat seurata eksyttäviä henkiä ja pahojen henkien opetuksia."
Tulossa on lauma eksyttäviä henkiä ja paholaiset pääsevät
valloilleen seurakunnissa vääntääkseen ne pois uskosta.
Paavali sanoo, 2 Tim 3:1:
"Sinun on tiedettävä, että viimeisinä päivinä koittavat vaikeat ajat."
Hän jatkaa viimeisistä päivistä jakeessa 13:
"Kelvottomat ihmiset ja petkuttajat menevät
pahuudessaan yhä pitemmälle, eksyttäen muita ja eksyen itse."
Sanan petkuttaja sijasta kreikan sana on velho tai lumooja.
Olen tarkistanut tämä huolella sanakirjoista.
Lumooja on loitsija, okkultismin harjoittaja.
He käyttivät taikuutta, kuten nykyisinkin, manaamaan henkiä.
Okkultismi ja saatanalliset ilmiöt tulevat lisääntymään viimeisinä päivinä.
Mitä tästä seuraa?
Se muistuttaa läheisesti Jumalan Hengen vuodattamista.
Tuloksena on porttokirkko.
Samoin kuin Jumalan Henki synnyttää morsiamen,
saatanalliset voimat synnyttävät porton. Luemme vielä Ilm 17:
"Yksi niistä seitsemästä enkelistä, joilla oli seitsemän maljaa,
tuli luokseni ja sanoi: "Tule, minä näytän sinulle,
millainen tuomio annetaan sille suurelle portolle, joka
asuu suurten vesien äärellä." Enkeli vei minut autiomaahan.
Minä näin naisen, joka istui helakanpunaisen pedon selässä.
Peto oli yltympäri täynnä siihen kirjoitettuja herjaavia nimiä.
Naisen puku hohti purppuraisena ja helakanpunaisena,
hänen yllään kimalsivat kulta, jalokivet ja helmet,
ja kädessään hän piti kultaista maljaa, joka oli täynnä
hänen haureutensa iljetystä ja saastaa.
Hänen otsassaan oli nimi, jolla on salainen merkitys: "Suuri Babylon".
Nainen on Babylon, joka ilmestyy uudelleen hengellisenä Babylonina.
Paikka oli epäjumalien palvonnan ja noituuden keskus.
Näin kertoo Raamattu.
Odotettavissa on väärä seurakunta, joka saa voimansa noituudesta
ja on täynnä epäjumalien palvontaa.
Kuunnelkaapa viimeistä sanomaa, veljet ja sisaret.
Meidän on syytä tietää tämä. Ilm 17:6:
"Minä näin, että nainen oli juopunut pyhien verestä ja
Jeesuksen todistajien verestä,
ja hämmästyin suuresti hänet nähdessäni."
Olen vakuuttunut siitä, että oikean seurakunnan suurin vihollinen
on väärä seurakunta. Meidän on oltava viisaita kuin Elia,
koska Elia ei epäillyt mitä Isebel tekisi hänelle, jos saisi Elian.
Meidän on oltava valmiina ja ymmärrettävä, että meillä on vihollinen,
joka kovin mielellään haluaisi nähdä meidät tuhon omina.
Se vihollinen ilmaantuu oikeasta seurakunnasta, mutta
se on väärä seurakunta ja se on antikristuksen morsian.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä